Markhóll hefur hafið samstarf við LMI – Leadership Management International . Alþjóðleg leiðtogaþjálfun sem miðar að því að hjálpa stjórnendum að ná hámarks árangri á þeim vettvangi sem þeir starfa . Þjálfunin kemur frá Bandaríkjunum og byggir á rúmlega 50 ára reynslu . Þjálfunin er virk í 80 löndum og til á 30 tungumálum meðal annars á íslensku . Það sem er einstakt við þessa þjálfun er hvernig hún er uppbyggð , en til grundvallar er lesefni og verkefni sem byggir á efni textans . Í lok hvers kafla sem eru 6 í heildina fer þátttakandi í gegnum verkefnin , setur sér markmið út frá viðgangsefninu , tekur saman hverju kaflinn skilaði og vinnur með þjálfaranum . Þátttakandi og þjálfari hittast á 3 - 4 vikna fresti á þeim 6 mánuðum sem þjálfunin stendur yfir . Á þeim tíma hefur þátttakandi tækifæri til að spegla og fara yfir það sem hann telur mikilvægast fyrir sig og hvernig hann gæti nýtt umfjöllunarefni hvers kafla . Það er því í senn sjálfskoðun og mat hvers og eins sem og vinna með þjálfara sem dýpkar þessa nálgun og setur enn betur í samhengi þær áskoranir sem hver og einn stjórnandi þekkir úr sínu umhverfi .